stanford-oval/wikipedia huggingface dataset:
RSA SecurID -murto

Vanhemman mallin SecurID-laite.
RSA SecurID -murto oli kyberhyökkäys, joka kohdistui RSA Security -yritykseen. Murron seurauksena RSA Security vaihtoi kaikki yli 40 miljoonaa SecurID-laitetta. Murron seurauksena muun muassa Lockheed Martinille yritettiin hyökätä. Myös Northrop-Grumman oli hyökkääjien tavoitteena.
SecurID on laite, jota käytetään kaksivaiheiseen tunnistautumiseen. Jokaisella käyttäjätunnuksella on "token", ja jokainen token tuottaa jaksottain vaihtuvan numeron. Kirjautumisen yhteydessä käyttäjä syöttää käyttäjätunnuksen, salasanan sekä vaihtuvan numeron. Tunnistautumispalvelin tietää minkä numeron pitäisi näkyä ja käyttää tätä varmistamaan, että käyttäjällä on token hallussaan. Numeroiden vaihtuminen käyttää RSA Securityn kehittämää algoritmia, jonka alustamiseen käytetään siemenarvoa. Jokaisella tokenilla on eri siemenarvo, joka on liitetty käyttäjätunnukseen. Jos algoritmi ja siemenarvo tunnetaan tokenista tulee hyödytön, koska näytettävä numero voidaan laskea samalla tavalla kuin palvelinkin sen laskee.
Hyökkääjät käyttivät RSA Securityyn kohdennetua sähköpostihyökkäystä, jolla he asensivat takaoven. Takaoven kautta hyökkääjät saivat pääsyn SecurID-tietoihin, joita he voivat käyttää hyökkäykseen varsinaiseen kohteeseen. Hyökkäyksessä sähköpostitse lähetettiin liitetiedosto, joka avautui Exceliin ja suoritti siinä sisällä olevan Flash-tiedoston. Flash-tiedosto käytti hyväkseen tietoturva-aukkoa, jonka kautta se asensi Poison Ivy -takaoven. Takaoven kautta hyökkääjä sai täyden pääsyn käyttäjän koneelle sekä pääsyn verkkolevyille. Varsinaisten laitteiden valmistus oli erotettu muusta verkosta, mutta laitteiden siemenarvot kirjoitettiin CD-ROM-levyille asiakkaille lähetettäväksi yhdellä koneella. Siemenarvot säilytettiin varmuuskopiona palvelimella asiakkaiden ongelmien varalta, ja hyökkääjät pääsivät kopiomaan siemenarvoja palvelimelta itselleen.
Murron sanotaan olleen herätys valtioiden sponsoroimien murtojen uhalle. Myöhemmin SolarWinds-murto herätti huomion toimitusketjuhyökkäyksien uhasta.
Fabien Frankel

| Fabien Frankel> Henkilötiedot |
| --- | --- |
Koko nimi:  Fabien Joseph Frankel
Syntynyt: 6. huhtikuuta 1994 (ikä 30) Lontoo, Yhdistynyt kuningaskunta
Aiheesta muualla
IMDb
Fabien Joseph Frankel (s. 6. huhtikuuta 1994, Lontoo, Yhdistynyt kuningaskunta) on brittiläinen näyttelijä. Hänet tunnetaan parhaiten ritari Criston Colen roolista yhdysvaltalaisessa televisiosarjassa House of the Dragon.
Elämä

Fabien Frankelin isä oli britannianjuutalainen näyttelijä Mark Frankel, joka kuoli moottoripyöräonnettomuudessa vuonna 1996 Fabienin ollessa kaksivuotias. Fabienin äiti on ranskalainen Caroline Besson.
Fabien Frankel valmistui London Academy of Music and Dramatic Art -draamakoulusta vuonna 2017.
Filmografia > Elokuvat

| Vuosi | Elokuva | Roolihahmo |
| --- | --- | --- |
| 2019 | Last Christmas | Fabien |
Filmografia > Televisiosarjat

| Vuodet | Televisiosarja | Roolihahmo |
| --- | --- | --- |
| 2021 | The Serpent | Dominique Renelleau |
| 2022– | House of the Dragon | Criston Cole |
Aiheesta muualla

Fabien Frankel Internet Movie Databasessa. (englanniksi)
From Elvis Presley Boulevard, Memphis, Tennessee

| From Elvis Presley Boulevard, Memphis, Tennessee Elvis Presley |
| --- | --- | --- |

Studioalbumin tiedot
 Julkaistu: toukokuu 1976
 Formaatti: LP, MC, CD
 Tuottaja(t): Felton Jarvis
 Tyylilaji: rock, country, soul
 Kesto: 34.48
 Levy-yhtiö: RCA Records
Elvis Presleyn muut julkaisut
| Today 1975 | From Elvis Presley Boulevard, Memphis, Tennessee 1976 | Welcome to My World 1977 |
From Elvis Presley Boulevard, Memphis, Tennessee on Elvis Presleyn toukokuussa 1976 julkaistu albumi, joka äänitettiin hänen kotonaan Gracelandissa. Levy saavutti Billboard 200 -listan sijan 41, minkä lisäksi se nousi Country Albums -listan kärkeen.
Albumin kannessa on teksti Recorded Live (suom. Äänitetty livenä), mutta levy ei ole konserttiäänite, vaan studiolive.
Kappaleet

A-puoli
Hurt – 2.09 (säv. Jimmie Crane, Al Jacobs)
Never Again – 2.53 (säv. Billy Edd Wheeler, Jerry Chesnut)
Blue Eyes Crying in the Rain – 3.44 (säv. Fred Rose)
Danny Boy – 3.59 (säv. Frederic E. Weatherly)
The Last Farewell – 4.05 (säv. Roger Whittaker, Ron A. Webster)
B-puoli
For the Heart – 3.25 (säv. Dennis Linde)
Bitter They Are, Harder They Fall – 3.19 (säv. Larry Gatlin)
Solitaire – 4.42 (säv. Neil Sedaka, Phil Cody)
Love Coming Down – 3.09 (säv. Jerry Chesnut)
I’ll Never Fall in Love Again – 3.45 (säv. Lonnie Donegan, Jimmy Currie)
Listasijoitukset

| Valtio | Lista | Korkein sijoitus | Listaviikot | Nousu listalle | Lähde |
| --- | --- | --- | --- | --- | --- |
|  Yhdysvallat | Billboard Country Albums | 1. |  | 1976 |  |
|  Britannia | Britannian albumilista | 29. | 5 | 19.6.1976 |  |
|  Ruotsi | Sverigetopplistan | 34. | 1 | 8.6.1976 |  |
|  Yhdysvallat | Billboard 200 | 41. |  | 1976 |  |
Kokoonpano

Elvis Presley – laulu, kitara
David Briggs – piano, sähköpiano
James Burton – kitara
Dolores Edgin – taustalaulu
Bobby Emmons – taustalaulu
Glen D Hardin – piano
Charlie Hodge – kitara
Shane Keister – syntetisaattori
Dennis Linde – basso
Farrell Morris – lyömäsoittimet
Norbert Putnam – basso
Billy Sanford – kitara
Jerry Scheff – basso
Myrna Smith – taustalaulu
Wendellyn Suits – taustalaulu
JD Sumner & The Stamps – taustalaulu
Ronnie Tutt – rummut
Kathy Westmoreland – taustalaulu
Hurschel Wiginton – taustalaulu
John Wilkinson – kitara
Chip Young – kitara
Findus

| Findus |
| --- | --- |

Perustettu:  1945
Toiminta-alue:  Eurooppa
Toimiala:  elintarviketeollisuus
Tuotteet:  valmisruuat
Omistaja:  Nomad Foods (Pohjoismaat, Ranska, Espanja ja Belgia) Lion CapitalLi (Iso-Britannia) Nestlé (Sveitsi)
Kotisivu:  www.findus.com
Infobox OKVirheellinen NIMI-arvo: 
Findus on monikansallinen elintarvikeyhtiö, joka on perustettu vuonna 1945 Ruotsissa. Finduksella on Suomessa tytäryhtiö Findus Finland Oy (entinen Sudnif Finland Oy ).
Aiheesta muualla

Finduksen kotisivut
Findus Finlandin kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Findus
Käännös suomeksi
Findikaattori

Findikaattori oli Tilastokeskuksen ja valtioneuvoston kanslian toteuttama internet-palvelu, jossa oli noin 100 yhteiskunnan kehitystä kuvaavaa indikaattoria. Palvelu oli suunnattu niille, jotka työssään tai toiminnassaan tarvitsevat ajantasaista, luotettavaa tietoa yhteiskunnan kehityksestä. Indikaattorit koottiin Tilastokeskuksen ja muiden kotimaisten tilastontuottajien aineistoista.
Pääministeri Matti Vanhanen avasi Findikaattorin 14. lokakuuta 2009. Palvelu suljettiin maaliskuussa 2022.
Aiheesta muualla

Findikaattorin ylläpito keskeytetty
From Enslavement to Obliteration

| From Enslavement to Obliteration Napalm Death |
| --- | --- | --- |

Studioalbumin tiedot
 Äänitetty : 1988
 Julkaistu: lokakuu 1988
 Tuottaja(t): Dig
 Tyylilaji: Grindcore
 Kesto: 34.18
 Levy-yhtiö: Earache Records
Napalm Deathin muut julkaisut
| Scum 1987 | From Enslavement to Obliteration 1988 | Mentally Murdered 1989 |
From Enslavement to Obliteration on grindcore-yhtye Napalm Deathin vuonna 1988 julkaistu toinen albumi.
Kappaleet

Evolved as One – 3:13
It's a M.A.N.S World! – 0:54
Lucid Fairytale – 1:02
Private Death – 0:35
Impressions – 0:35
Unchallenged Hate – 2:07
Uncertainty Blurs the Vision – 0:40
Cock-Rock Alienation – 1:20
Retreat to Nowhere – 0:30
Think for a Minute – 1:42
Display to Me... – 2:43
From Enslavement to Obliteration – 1:35
Blind to the Truth – 0:21
Social Sterility – 1:03
Emotional Suffocation – 1:06
Practice What You Preach – 1:23
Inconceivable? – 1:06
Worlds Apart – 1:24
Obstinate Direction – 1:01
Mentally Murdered – 2:13
Sometimes – 1:06
Make Way! – 1:36
Musclehead – 0:50
Your Achievement – 0:06
Dead – 0:05
Morbid Deceiver – 0:45
The Curse – 3:17
Kokoonpano

Lee Dorrian – laulu
Shane Embury – basso
Bill Steer – kitara
Mick Harris – rummut
Aiheesta muualla

From Enslavement to Obliteration Discogsissa. (englanniksi)
Albumi From Enslavement to Obliteration Encyclopaedia Metallum -sivustolla (englanniksi)
Eyolf Mattsson

Eyolf Mattsson.
Eyolf Georg Mattsson (myös Mattsson-Ignaeus ja Igneus-Mattsson; 22. maaliskuuta 1897 Sauvo, Suomen suuriruhtinaskunta – 25. toukokuuta 1965 Krasnokamsk, Neuvostoliitto) oli suomenruotsalainen tekniikan opiskelija, joka Suomen sisällissodan jälkeen pakeni Venäjälle ja kohosi neuvostoarmeijassa kenraalimajuriksi.
Lapsuus ja nuoruus

Eyolf Mattsson syntyi varakkaaseen ahvenanmaalaisperheeseen. Hänen isänsä oli pankinjohtaja Mathias Georg Mattsson.
Eyolf saapui Helsinkiin vuonna 1915 aloittaakseen opinnot Teknillisessä korkeakoulussa. Hän alkoi 8.9.1915 opiskella elektroniikkaa ja koneenrakennusta. Eyolf vietti tyypillistä teekkarin elämää, kunnes liittyi vappuna 1917 poliittiseen opiskelijaliikkeeseen.
Sotilasura

Suomen sisällissodan alkaessa Mattsson ryhtyi Suomen kansanvaltuuskunnan palvelukseen ja joutui keväällä 1918 pakenemaan Viipurin kautta Venäjälle. Petrogradissa 21-vuotias Mattsson työskenteli aluksi apumiehenä hinaajalla ja teki muita satunnaisia töitä. Hän oli hyvin kielitaitoinen, hän puhui suomen ja ruotsin lisäksi venäjää, saksaa ja englantia.
Mattsson suoritti Moskovassa venäläisen upseerikurssin vuonna 1918. Elokuussa hän liittyi bolševikkipuolueeseen. Moskovasta Mattsson siirtyi 9.12.1918 Pietarin kansainvälisen sotakoulun opetusupseeriksi. Hän sai komennuksen sotakoulusta Muurmannin ja Petroskoin rintamalle 25.4.1919 ja taisteli vuonna 1919 Itä-Karjalassa pataljoonankomentajana valkoisia vastaan. Taisteluissa Mattsson haavoittui ja joutui sairaalaan Petroskoihin. Hänelle myönnettiin sotilasansioistaan Punaisen lipun kunniamerkki. Loppuvuonna Mattsson osallistui uudelleen Venäjän sisällissodan taisteluihin, tällä kertaa kenraali Nikolai Judenitšin joukkoja vastaan Petrogradin edustalla 14.10.-10.11.1919.
Tammikuussa 1920 Mattsson pääsi oppilaaksi Moskovan sota-akatemiaan. Hän suoritti 3-vuotisen koulutuksen syksyllä 1922. Valmistumisensa jälkeen Mattsson komennettiin ensin komppanianpäälliköksi rajajoukkoihin Karjalankannakselle ja vajaata vuotta myöhemmin rajajoukkojen esikuntapäällikön adjutantiksi Petroskoihin.
Mattsson johti vuosina 1925–1928 Petroskoissa Karjalan jääkäripataljoonaa ja vuosina 1931–1934 Karjalan jääkäriprikaatia. Huhtikuussa 1934 hänet siirrettiin Volgan sotilaspiiriin Stalingradiin, missä hän palveli 2 vuotta jalkaväkidivisioonan komentajana ja varuskunnan päällikkönä. Mattsonista tuli 39-vuotiaana Frunzen sotilasakatemian yleisen taktiikan laitoksen johtaja vuonna 1936. Samalla hänet ylennettiin prikaatinkomentajaksi (kombrik).
Vankeus

Josif Stalinin puhdistusten aikana Mattsson vangittiin vuonna 1936 ja tuomittiin kuolemaan. Tuomio muutettiin kuitenkin 10 vuodeksi vankeutta, jonka jatkoksi tuli 5 vuoden sisäinen karkotus. Mattson selvisi työleireiltä hengissä, vaikka sairastuikin vankeusaikanaan tuberkuloosiin.
Vuonna 1957 Mattssonin maine palautettiin ja hän sai takaisin NKP:n jäsenkirjan ja everstin arvon.
Insinöörinä

Vapauduttuaan Mattsson työskenteli Norilskin kaupungin rakennustöissä napapiirin pohjoispuolella, kunnes asettui perheineen Krasnokamskiin Uralille. Siellä hän työskenteli öljyteollisuudessa Neftestroitrustin työnjohtajana. Mattsson oli 1960-luvun alussa laajassa kirjeenvaihdossa Suomessa asuvien sukulaistensa kanssa ja olisi halunnut vierailla Suomessa, mutta molemminpuoliset viisumivaikeudet estivät matkan.
Mattson oli Erkki Kivalon isän serkku.
Kirjallisuutta

Kivalo, Erkki & Mittler, Raoul: Ahvenanmaalaisen Eyolf Mattson-Ignaeuksen elämänura teekkarista puna-armeijan prikaatikenraaliksi.  Omakustanne, 2000.  ISBN 952-9848-11-0.
Aiheesta muualla

Kansallisbiografia (maksullinen artikkeli)
Karjalan Jääkäriprikaatin historia
Erkki Kivalon ja Raoul Mittlerin kirjan arvostelu
Findhorn

Findhornin kylää mereltä päin (2006).
Findhorn (gaeliksi Inbhir Èireann) on kylä Morayn hallintoalueella Skotlannissa. Se sijaitsee Findhorninlahden itäosassa, viisi kilometriä luoteeseen Kinlossista. Paikkakunta tunnetaan erityisesti kylän eteläpuolella sijaitsevasta Findhornin new age -henkisestä ekoyhteisöstä, jonka perustivat Eileen ja Peter Caddy sekä Dorothy Maclean vuonna 1962.
Nykyisin Findhornissa on noin 350 pysyvää asukasta ja tuhansia tilapäisesti asuvia. Findhornin new age -yhteisö on laajentunut vuosien varrella ja tunnetaan nyt nimellä Findhornin ekokylä.
Aiheesta muualla

Kuvia tai muita tiedostoja aiheesta Findhorn Wikimedia Commonsissa
Färsaarten vaakuna

Färsaarten vaakuna
Färsaarten vaakuna (fääriksi Skjaldarmerki Føroyar) on Färsaarten tunnus. Vaakunaan on kuvattu siniselle taustalle hopeinen pässi (fääriksi Veðrur), jolla on kultaiset sorkat ja sarvet sekä punainen kieli. Vaakuna esiintyi ensimmäisen kerran 1400-luvun aikaisissa tuoleissa Kirkjubøurissä. Myöhemmin sitä käytettiin Färsaarten parlamentin Løgtingin jäsenten sinetissä.
Vaakuna jäi pois käytöstä vuonna 1816 kun parlamentti lakkautettiin. Se kuitenkin tuli uudelleen käyttöön vuonna 1948 sen jälkeen kun Färsaaret sai autonomisen aseman. Vuonna 2004 ilmoitettiin vaakunan uudistamisesta; värejä otettiin Färsaarten lipun innoittamana ja vaakunaan lisättiin kullankeltaista. Uusi vaakuna kuvaa puolustautuvaa pässiä.
Färsaarten vanha sinetti vuodelta 1533.
Fan the Flame (Part 1)

| Fan the Flame (Part 1) Dead or Alive |
| --- | --- | --- |

Studioalbumin tiedot
 Äänitetty : 1990
 Julkaistu: 13. joulukuuta 1990
 Tyylilaji: pop
 Levy-yhtiö: Epic Records
Dead or Aliven muut julkaisut
| Nude 1988 | Fan the Flame (Part 1) 1990 | Nukleopatra 1995 |
Singlet albumilta Fan the Flame (Part 1)
 ”Your Sweetness (Is Your Weakness)” Julkaistu: 1990  ”Gone 2 Long” Julkaistu: 1991  ”Unhappy Birthday” Julkaistu: 1991
Fan the Flame (Part 1) on englantilaisen Dead or Alive -yhtyeen vuonna 1990 julkaistu studioalbumi. Albumilta julkaistiin kolme singleä. Single "Your Sweetness (Is Your Weakness)" sijoittui Japanin singlelistalla sijalle 3. Single "Gone 2 Long" sijoittui sijalle 18 ja "Unhappy Birthday" sijalle 14.
Albumin jatko-osa sai julkaisun lokakuussa 2021. Albumi julkaistiin nimellä "Fan the Flame (Part 2): The Resurrection".
Kappalelista > Alkuperäinen, Japani - CD 1990

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Your Sweetness (Is Your Weakness) | 5.49 |  |  |  |  |  |  |  |
| 2. | Unhappy Birthday | 6.46 |  |  |  |  |  |  |  |
| 3. | Gone 2 Long | 5.45 |  |  |  |  |  |  |  |
| 4. | Total Stranger | 7.04 |  |  |  |  |  |  |  |
| 5. | Lucky Day | 7.54 |  |  |  |  |  |  |  |
| 6. | What Have U Done (2 Make Me Change) | 6.15 |  |  |  |  |  |  |  |
| 7. | And Then I Met U | 8.03 |  |  |  |  |  |  |  |
| 8. | Blue Christmas | 3.56 |  |  |  |  |  |  |  |
|  |  | 51.22 |  |  |  |  |  |  |  |
Kappalelista > Sophisticated Boom Box MMXVI-versio, 2016

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Fan the Flame (mukana Gina X) | 3.52 |  |  |  |  |  |  |  |
| 2. | Unhappy Birthday | 6.47 |  |  |  |  |  |  |  |
| 3. | Your Sweetness (Is Your Weakness) | 5.51 |  |  |  |  |  |  |  |
| 4. | Total Stranger | 7.04 |  |  |  |  |  |  |  |
| 5. | Gone 2 Long | 5.47 |  |  |  |  |  |  |  |
| 6. | Lucky Day | 7.59 |  |  |  |  |  |  |  |
| 7. | What Have U Done (2 Make Me Change) | 6.15 |  |  |  |  |  |  |  |
| 8. | And Then I Met U | 8.04 |  |  |  |  |  |  |  |
| 9. | Blue Christmas | 3.56 |  |  |  |  |  |  |  |
| 10. | Total Stranger (Remix) | 7.07 |  |  |  |  |  |  |  |
| 11. | Unhappy Birthday (Heavy Metal Version) | 7.33 |  |  |  |  |  |  |  |
| 12. | Your Sweetness (Is Your Weakness) (Instrumental) | 5.52 |  |  |  |  |  |  |  |
|  |  | 1.16.07 |  |  |  |  |  |  |  |
Kappalelista > Invincible-versio, 2020

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Your Sweetness (Is Your Weakness) | 5.49 |  |  |  |  |  |  |  |
| 2. | Unhappy Birthday | 6.46 |  |  |  |  |  |  |  |
| 3. | Gone 2 Long | 5.45 |  |  |  |  |  |  |  |
| 4. | Total Stranger | 7.04 |  |  |  |  |  |  |  |
| 5. | Lucky Day | 7.54 |  |  |  |  |  |  |  |
| 6. | What Have U Done (2 Make Me Change) | 6.15 |  |  |  |  |  |  |  |
| 7. | And Then I Met U | 8.03 |  |  |  |  |  |  |  |
| 8. | Blue Christmas | 3.56 |  |  |  |  |  |  |  |
| 9. | My Love's on the Line | 6.28 |  |  |  |  |  |  |  |
| 10. | Unhappy Birthday (Ninja Billy Mix) | 7.31 |  |  |  |  |  |  |  |
| 11. | Beats 2 Long | 2.55 |  |  |  |  |  |  |  |
| 12. | Your Sweetness (Is Your Weakness) (Instrumental) | 5.52 |  |  |  |  |  |  |  |
| 13. | Total Stranger (Remix) | 7.06 |  |  |  |  |  |  |  |
| 14. | Medley (Live in Nagoya, Japan 29 November 1990) | 11.05 |  |  |  |  |  |  |  |
| 15. | Unhappy Birthday (Japanese 7" Mix) | 6.02 |  |  |  |  |  |  |  |
| 16. | Unhappy Birthday (Radio Edit) | 5.07 |  |  |  |  |  |  |  |
| 17. | Unhappy Birthday (Rockin in Instrumental) | 4.45 |  |  |  |  |  |  |  |
|  |  | 1.48.13 |  |  |  |  |  |  |  |
Listasijoitukset

| Lista | Sijoitus | Lähde |
| --- | --- | --- |
| Japani - Albumilista | 27 |  |
Aiheesta muualla

Fan the Flame (Part 1) Discogsissa. (englanniksi)
Feleti Sevele

Feleti Sevele
Frederick Vaka'uta (Feleti) Sevele (s. 7. heinäkuuta 1944) on tongalainen poliitikko, joka toimi maansa pääministerinä vuosina 2006–2010.
Feleti Sevele opiskeli Apifo'ou Collegessa Tongalla ja myöhemmin Fidžillä. Hän opiskeli myös Uudessa-Seelannissa ja valmistui Canterburyn yliopistosta. Hänet valittiin lakiasäätävään neuvostoon Fale Aleaan vuonna 1999 ja uudelleen 2002 ja 2005. Hänet nimitettiin Tongan pääministeriksi prinssi Lavaka Ata 'Ulukalalan erottua 11. helmikuuta 2006.
Sevele oli Tongan ensimmäinen ei-kuninkaallinen pääministeri.
Fawzi al-Qawuqji

| Fawzi al-Qawuqji |
| --- | --- |
 Qawuqji Irakin armeijan upseerina vuonna 1936.
Henkilötiedot
Syntynyt: 1890 Tripoli, nykyinen Libanon
Kuollut: 1976 Beirut, Libanon
Sotilashenkilö
Taistelut ja sodat:  Ensimmäinen maailmansota Ranskan–Syyrian sota Syyrian suuri kapina Arabikapina Anglo–irakilainen sota Palestiinan mandaattialueen sisällissota Israelin itsenäisyyssota
Sotilasarvo:  
Fawzi al-Qawuqji (1890–1976) oli arabinationalisti ja sotilas. Hän toimi sotilaskomentajana useiden eri arabien kapinaliikkeiden aikaan Syyriassa, Irakissa ja Palestiinassa.
Elämäkerta > Nuoruus

Fawzi al-Qawuqji syntyi vuonna 1890 Tripolissa nykyisessä Libanonissa. Hän pyrki myöhemmin sotilasuralle, liittyi Osmanien valtakunnan armeijaan ja opiskeli sotilasakatemiassa Istanbulissa. Ensimmäisen maailmansodan sytyttyä Qawuqji palveli osmaniarmeijassa upseerina. Kun osmanien tappio maailmansodassa alkoi näyttää selvältä Qawuqji alkoi ajaa arabien asiaa. Suuret osat arabien asuttamasta alueesta päätyivät maailmansodan jälkeen Ranskan ja Britannian miehittämiksi.  Qawuqji oli taistellut Syyrian kuningaskunnan puolella ranskalaisia vastaan tappiollisessa Maysalunin taistelussa, josta hän jäi kuitenkin henkiin.
Elämäkerta > Kapina Syyriassa

Qawuqji liittyi sittemmin Ranskan perustaman mandaattihallinon alaiseen Levantin arabiarmeijaan, jossa hänellä oli kapteenin arvo. Hän loikkasi kuitenkin syyrialaisten kapinallisten puolelle Syyrian suuren kapinan puhjetessa vuonna 1925. Hän oli ollut tuolloin komentamassa arabiarmeijan ratsuväkiyksikköä Hamassa ja kansannousun syttyessä Hawranin suunnalla hän tapasi salaa Rahman Abd al-Shahbandarin Damaskoksessa. Shahbandar oli yksi kapinan johtohahmoista. Qawuqji saattoi asemansa puolesta päästä käsiksi esimerkiksi ranskalaisiin sotilaskarttoihin ja yksiköiden sijainteihin. Syyskuussa 1925 hän johti kapinaa Hamassa, mikä loi kapinallisille toisen rintaman ranskalaisia vastaan. Hama vallattiin 4. lokakuuta 1925 vain muutamassa tunnissa. Seuraavana päivänä seurasivat kuitenkin Ranskan ilmavoimien iskut. Paikalliset taivuttelivat Qawuqjin lähtemään kaupungista siviiliväestön säästämiseksi. Qawuqji johti kapinallisia ympäröivällä maaseudulla vielä kaksi vuotta, kunnes ranskalaiset kukistivat viimein kapinaliikkeen.
Elämäkerta > Arabikapina ja Irak

Qawuqji ja toinen kapinan johtohahmo Sultan al-Atrash pakenivat joidenkin taistelijoidensa kanssa Hijaziin Arabian niemimaalla. Sittemmin hän toimi sotilasneuvonantajana Saudi-Arabian myöhemmälle perustajalle Ibn Sa’udille. Vuonna 1932 Qawuqji siirtyi Irakiin, jossa hän toimi Bagdadilaisen sotilasakatemian kouluttajana.
Vuonna 1936 Qawuqji komensi pientä aseellista vapaaehtoisten ryhmää, jotka lähtivät Palestiinaan taistelemaan siellä syttyneessä brittien ja sionismin vastaisessa kapinassa. Monet hänen alaisensa olivat aikaisempien sotien veteraaneja ja heidän vaikutuksensa kapinallisten taistelukyvyn tehokkuuteen oli huomattava. Palestiinassa hän ajautui kuitenkin kiistoihin Jerusalemin mufti Amin al-Husseinin kanssa. Husseinin ja Qawuqjin välinen kilpailu johti huomattaviin ongelmiin myöhemmin. Kapinan kannalta Qawuqji joutui brittien ylivoiman edessä vetäytymään lokakuussa 1936 Jordanin toiselle puolelle. Itse kapina päättyi tappioon vuonna 1939. Vuonna 1941 Qawuqji otti puolestaan osaa anglo-irakilaiseen sotaan irakilaisten puolella. Irakilaisten hävittyä hän lähti pakolaisena natsi-Saksaan.
Elämäkerta > Palestiina ja Israel

Vuonna 1947 Qawuqjista tuli Arabien vapautusarmeijan komentaja. Vapautusarmeijan tarkoituksena oli osallistua taas alkaneisiin taisteluihin Palestiinassa. Toisaalta sen tarkoitus oli myös ajaa Syyrian intressejä al-Husseinia ja Jordaniaa vastaan. Sen noin 7 500 jäsentä koulutettiin Etelä-Syyriassa ja se siirtyi Palestiinan puolelle vuoden 1948 alussa. Yksikkö ei saavuttanut mainittavampaa menestystä. Qawuqjia syytettiin jopa miestensä tarkoituksellisesta pitämisestä pois taisteluista ja al-Husseinille tarkoitettujen tarvikkeiden anastamisesta. Qawuqji itse kielsi syytökset. Tilanne kehittyi lopulta Israelin itsenäisyyssodaksi muiden arabivaltioiden sekaantuessa nyt suoraan taisteluihin. Qawuqji vetäytyi Palestiinasta joukkoineen marraskuussa 1948. Tappiostaan turhautunut Qawuqji jätti sotilasuransa ja vetäytyi kokonaan julkisuudesta. Vuonna 1975 hän julkaisi vielä muistelmansa. Joulukuussa 1976 hän kuoli Libanonin pääkaupunki Beirutissa.
Valokuvassa vuodelta 1936.
Qawuqji (kolmas oikealta) vuonna 1936.
Qawuqji ratsailla vuonna 1948.
Espoon Akilles

| Espoon Akilles |
| --- | --- |

Perustettu:  1946
Paikkakunta:  Espoo
Lajit:  suunnistus koripallo
Kotisivu:  https://www.espoonakilles.fi
Espoon Akilles (EsAk) on vuonna 1946 perustettu espoolainen urheiluseura. Seuran nimi oli vuoteen 1989 asti Voimistelu- ja Urheiluseura Matinkylän Akilles r.y. Seuralla on vuosien saatossa ollut useita lajeja. Alkuaikoina hiihto ja nyrkkeily olivat merkittävimmät. Nykyään päälajeja ovat koripallo sekä suunnistus, joka tuli lajivalikoimaan 1950-luvulla.
Seuran naisten koripallojoukkueen noustua mestaruussarjaan 1993 perustettiin Espoo Basket Team yhdessä EPS-Basketin kanssa.
Seura järjestää yhdessä Leppävaaran Sisun kanssa Espoorastit-kuntosuunnistusta.
Menestyneitä Akilleksen urheilijoita ovat olleet 1 500 m Helsingin olympialaisissa juossut Aulis Pystynen, suunnistuksen maailmanmestari Kari Sallinen sekä hiihtosuunnistuksen viestin maailmanmestari Raili Sallinen.
Aiheesta muualla

Seuran kotisivut
From Crust ’Til Grind

| From Crust 'Til Grind Rotten Sound |
| --- | --- | --- |

Kokoelmalevyn tiedot
 Äänitetty : 1994-2000
 Julkaistu: 26. toukokuuta 2003
 Tyylilaji: grindcore
 Kesto: 56.23
 Levy-yhtiö: Deathvomit Records Necropolis Records
Rotten Soundin muut julkaisut
| Seeds of Hate 2002 | From Crust 'Til Grind 2003 | Exit 2005 |
From Crust 'Til Grind on suomalaisen grindcore-yhtye Rotten Soundin kokoelma-albumi, joka sisältää kappaleita yhtyeen neljältä varhaiselta EP-levyltä.